Ziņojums par Lokālplānojuma Līvānu novada teritorijas plānojuma 2012. - 2024. gadam grozījumiem – Līvānu pilsētas centra teritorijai

Redakcijā 3.0 veiktajām izmaiņām

Lokālplānojuma Līvānu novada teritorijas plānojuma 2012.-2024. gadam grozījumiem – Līvānu pilsētas centra teritorijai (turpmāk – Lokālplānojums) Redakcijas 3.0 izstrādē veiktas izmaiņas atbilstoši ar Līvānu novada domes 2022. gada 27. janvāra lēmumu Nr. 2-11 “Par lokālplānojumu Līvānu novada teritorijas plānojuma 2012.-2024.gadam grozījumiem” (ar 2022. gada 30. jūnija lēmumu Nr. 11-30 grozījumiem) apstiprinātajam darba uzdevumam.

Institūcijas ir sniegušas atzinumus par Lokālplānojuma otro redakciju, kas tika apstiprināta un pēc Vides aizsardzības un reģionālās attīstības ministrijas 2021. gada 1. novembra atzinuma Nr. 15-2/9636 (turpmāk – ministrijas atzinums) saņemšanas tika atcelta, lai uzsāktu trešās redakcijas izstrādi, lai nodrošinātu atbilstību Lokālplānojuma izstrādes laikā izstrādātajiem normatīvajiem aktiem un novērstu atzinumā norādītās neprecizitātes.

| Izmaiņu nosaukums | Lokālplānojuma redakcija 2.0 | Lokālplānojuma redakcija 3.0 |
| --- | --- | --- |
| Plānojuma nosaukums | Lokālplānojums Līvānu novada teritorijas plānojuma 2012.-2024.gadam grozījumiem, nosakot Līvānu pilsētas sabiedriskā centra teritoriju, kurā tiek aizliegtas azartspēļu un izložu organizēšanas vietas | Lokālplānojums Līvānu novada teritorijas plānojuma 2012. - 2024. gadam grozījumiem – Līvānu pilsētas centra teritorijai |
| TIAN 1.2. Definīcijas | AutostāvvietaBūvlaideRažošanas uzņēmumu apbūve Vēsturiskā apbūveu.c. | Svītroti, jo ir noteikti likumos un Ministru kabineta noteikumos.Saglabāts termins “Vēsturiskā apbūve” |
| TIAN 2.2. Visā teritorijā aizliegtā izmantošana | 24.5 organizēt azartspēles un sniegt azartspēļu pakalpojumus kazino, spēļu zālēs, bingo zālēs, kā arī totalizatora vai derību likmju pieņemšanas vietās. | Svītrots, jo minētā prasība ir iekļauta konkrēto funkcionālo zonu teritorijas izmantošanas veidu noteikumos (atkārtojas) |
| TIAN 2.5. Aizsargjoslas un citi teritorijas izmantošanas aprobežojumi | 34. Aizsargjoslas atbilstoši mēroga noteiktībai precizē detālplānojumos, zemes ierīcības projektos, apgrūtinājumu plānos un būvniecības ieceres dokumentācijā. Šie precizējumi nav lokālplānojuma grozījumi. | Svītrots, jo neatbilst Aizsargjoslu likumam. |
| TIAN 3.2.2. Ūdensapgāde, notekūdeņu savākšana un attīrīšana | 58. Ja objekts darbojas bez pieslēguma centralizētajai kanalizācijas sistēmai, īpašnieks ir atbildīgs par līguma noslēgšanu par neattīrītu notekūdeņu izsmelšanu un transportēšanu uz attīrīšanas ietaisēm. Aizliegta vides normatīviem neatbilstoši attīrītu notekūdeņu novadīšanas ūdenstecēs, ūdenstilpēs, ūdensnotekās (grāvjos) un gruntī. | Svītrots, jo ir spēkā speciālie noteikumi (Līvānu novada domes 2019. gada 30. aprīļa saistošie noteikumi Nr. 7 “Par decentralizēto kanalizācijas pakalpojumu sniegšanas, uzskaites un kontroles kārtību Līvānu novada pašvaldībā” (ar 28.11.2019. grozījumiem). |
| TIAN 3.4.4. Reklāmas objekti un izkārtnes | 3.4.4. nodaļa Reklāmas objekti un izkārtnes  | Svītrota nodaļa, jo jomu regulē Reklāmas likums, Alkoholisko dzērienu aprites likums, Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums, Narkotisko un psihotropo vielu un zāļu, kā arī prekursoru likumīgās aprites likums u.c. normatīvie akti. Kā arī Lokālplānojuma izstrādes laikā Finanšu ministrijas Azartspēļu un izložu politikas pamatnostādņu darba grupa izstrādā Ministru kabineta noteikumu projektu “Prasības azartspēļuorganizēšanas vietu fasādes noformējumam”. |
| GD un TIAN4. Prasības teritorijas izmantošanai un apbūves parametriem katrā funkcionālajā zonā | 4.1.1. nodaļa ….DzS14.1.2. nodaļa … DzM14.1.3. nodaļa … DzD14.4.1. nodaļa … P14.8.1. nodaļa … TA14.9.1. nodaļa … DA14.12.1. nodaļa … Ū15.1.1. nodaļa. Sabiedriskā centra teritorija (TIN11) | DzSDzMDzDPTADAŪTIN1,jo indeksu nosaka Sistēmas (TAPIS) ģeotelpisko datu rīks un to norāda ģeotelpisko datu slāņa atribūtos |
| TIAN6.1. Prasības detāl-plānojumiem | 400. Detālplānojumu izstrādā atbilstoši teritorijas plānojumā vai lokālplānojumā noteiktajaifunkcionālajai zonai un tajā noteiktajām prasībām. Detālplānojuma darba uzdevumu nosaka atbilstoši Vispārīgajiem apbūves noteikumiem un iekļauj precizēt vismaz šādas teritorijas izmantošanas un apbūves prasības:400.1. teritorijas plānotā (atļautā) izmantošana katrai zemes vienībai,u.c. | Svītrots, jo šīs prasības detālplānojumiem nosaka Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 39.punkts. |
| PR  | Informācija par valsts līmeņa politikas plānošanas dokumentu izstrādi un pašvaldību tiesisko kompetenci noteikt azartspēļu organizēšanas vietu izvietojumu (Azartspēļu un izložu likums).Situācijas izklāsts, balstoties uz 2019. gadā veikto pētījumu “Priekšnosacījumi azartspēļu un izložu organizēšanas vietu noteikšanai Līvānu novadā”. | Aktualizēta informācija par Pašvaldību likuma, Azartspēļu un izložu politikas pamatnostādņu 2021.-2027. gadam apstiprināšanu;Aktualizēta informācija par spēļu zālēm;Papildināts ar CSP karti par iedzīvotāju izvietojumu Lokālplānojuma teritorijā (2.attēls);Aktualizēta informācija par sabiedriskajiem objektiem un papildus veikta sabiedrisko objektu analīze atbilstoši Azartspēļu un izložu likuma (AIL) 41.panta otrajai daļai, kas nosaka objektus, kuros ir azartspēļu organizēšanas ierobežojumi (3.attēls). |

Apzīmējumi:

AIL – Azartspēļu un izložu likums

CSP – Centrālā statistikas pārvalde

GD – grafiskā daļa

PR – Paskaidrojuma raksts

TAPIS – Teritorijas attīstības plānošanas informācijas sistēma

TIAN – teritorijas izmantošanas un apbūves noteikumi